Tokio 18. augusta (TASR) - Silné zemetrasenie s predbežným magnitúdom 6,0 dnes zasiahlo ostrov Sachalin na východe Ruska. Otrasy bolo cítiť aj v niektorých oblastiach severného Japonska. Zranenia ani škody nie sú hlásené.
Podľa japonskej meteorologickej agentúry vlny cunami nehrozia. Otrasy mali epicentrum na Sachaline, asi 1240 kilometrov severne od Tokia. Ohnisko ležalo asi desať kilometrov pod zemským povrchom.